**Landliggersammenslutningen i Halsnæs Kommune**

[**www.landligger-halsnaes.dk**](http://www.landligger-halsnaes.dk)

Den 4. november 2021

Til

Halsnæs kommune

**Høring til kloakering af sommerhusområder ved Roskilde Fjord.**

Hermed fremsender Landliggersammenslutningen i Halsnæs Kommune spørgsmål og kommentarer til Spildevandsplan 2022-2032.

Miljøstyrelsens rapport fra 2020 viser få steder med god badevandskvalitet resten viser ekstrem god kvalitet, men der foretages ikke målinger af næringssalte fra sommerhusområderne?

Der skal 250 mill. Kr. for at spare 1 til 2 %. Udledningen af næringssalte fra sommerhusområderne er beregnet, hvorfor er de ikke målt og sat i forhold til udledninger fra overfladevand, Arresø, Hillerød (Havelse Å), Frederikssund m.fl.?

Der er taget prøver fra mange udløb til fjorden, er de og hvorledes indregnet i opstillingerne?

Som vi ser det, er der ikke i beregningerne medtaget den CO2, der udledes af entreprenørmaskiner ved gravearbejdet i anlægsperioden?

Hvor skal pumpestationerne stå og hvem skal lægge areal til?

Udgiften til at sløjfe gamle anlæg, er de medregnet eller kommer det oveni anlægsafgiften for den enkelte grundejer?

Der er i området mange små veje, hvor der kun er plads til én bil, er der taget højde for dette og de andre gener man påfører grundejerne?

Hvorfor er høringen ikke udsendt via E-boks, så de ikke fastboende også kan blive hørt?

Har Melby Renseanlæg kapacitet til at klare den øgede belastning?

I spildevandsplanen 2020-2030 beskrives der kr. 30.000 til tilslutning og mellem kr. 70.000 – kr. 80.000 til kloakering er disse tal korrekte da der er mange tal i luften også fra de enkelte politikere.

Genetablering af veje hvem afholder denne udgift herunder genetablering af indkørsler og haver ?

Landliggersammenslutningen stiller sig gerne til rådighed for en evt drøftelse af emnet.

Med venlig hilsen

Ib Thyge Christensen Rene Sommer

Formand Sekretær